stanford-oval/wikipedia huggingface dataset:
וולפגנג ובר

וולפגנג ובר מתקל את לואיס ארטימה מנבחרת ארגנטינה במונדיאל 1966
וולפגנג ובר (בגרמנית: Wolfgang Weber, נולד ב-26 ביוני 1944 בשלאבה שבגרמניה, כיום סלאונו שבפולין) הוא כדורגלן עבר גרמני ששיחק בפ.צ. קלן בעמדת המגן.
קריירת מועדונים

ובר החל לשחק בפ.צ. קלן בשנת 1963, והעביר בקבוצה את כל הקריירה שלו. כבר בעונתו הראשונה בקבוצה, 1963/64, זכה ובר עם קלן באליפות הבונדסליגה, בעונת הבכורה של הבונדסליגה כליגה הראשית של גרמניה המערבית. בעונת 1964/65 איבדה קלן את האליפות לורדר ברמן בפער של שלוש נקודות בלבד. עם השנים תרומתו של ובר לקבוצה הלכה וגברה, ובשנת 1968 סייע לקבוצה לזכות בגביע הגרמני, לאחר ניצחון 4-1 בגמר על בוכום. בשנות ה-70 פ.צ. קלן הפכה לחברה קבועה בצמרת הגרמנית, אך נשארה ללא תארים משמעותיים שנים ארוכות, בגין השליטה בבונדסליגה של באיירן מינכן ובורוסיה מנשנגלדבך, והפסידה בשלושה גמרי גביע. בשנת 1970 ובר לקח חלק בהפסדה של קלן בגמר הגביע הגרמני 2-1 לקיקרז אופנבך, בשנת 1971 הפסידה הקבוצה 2-1 בגמר לבאיירן מינכן, ובשנת 1973 קלן איבדה הן את הבונדסליגה לבאיירן מינכן כשסיימה במקום השני, והן את הגביע הגרמני לבורוסיה מנשנגלדבך, כשהפסידה בגמר 2-1. בכל אחד משלושת הגמרים ובר שיחק 90 דקות. בתקופה זו ובר שיתף פעולה בקבוצה עם שחקנים כוולפגנג אובראט, היינץ פלוהה, דיטר מילר והאנס להר, ובשנת 1977 פ.צ. קלן זכתה בתואר לראשונה מזה זמן רב, כשהניפה את הגביע הגרמני לאחר ניצחון בבעיטות הכרעה על הרטה ברלין. ובר לא שיחק בגמר זה. עונתו האחרונה של ובר בקריירה הייתה 1977/78. בעונה זו זכתה פ.צ. קלן בדאבל היסטורי, כאשר קטעה רצף של שלוש אליפויות של בורוסיה מנשנגלדבך, וזכתה בגביע לאחר ניצחון 2-0 על היריבה המושבעת פורטונה דיסלדורף. בעונה זו ובר מיעט לשחק, ופרש בסיומה ממשחק פעיל, לאחר שהופיע במדי הקבוצה ב-356 משחקי ליגה והבקיע 21 שערים.
קריירה בינלאומית

ובר שיחק בנבחרת גרמניה המערבית בשנת 1964, וצבר 53 הופעות במדים הלאומיים, בהן הבקיע שני שערים. השער הזכור ביותר של ובר היה בגמר מונדיאל 1966 כאשר הבקיע את השער שהשווה את התוצאה ל-2-2 מול נבחרת אנגליה, שניצחה לבסוף 4-2 בהארכה. ובר השתתף עם גרמניה המערבית גם במונדיאל 1970 בו סיימה גרמניה המערבית במקום השלישי. הופעתו האחרונה של ובר בנבחרת נערכה בשנת 1974.
קריירת אימון

לאחר פרישתו, ובר התנסה באימון, ואימן את ורדר ברמן בין השנים 1978 ו-1980.
תארים

עם פ.צ. קלן:
אליפות הבונדסליגה (2): 1963/64, 1977/78
הגביע הגרמני (3): 1967/68, 1976/77, 1977/78
ונדל קרטר

| --- | --- |

קרטר בשנת 2017
 לידה:  16 באפריל 1999 (בן 25) אטלנטה שבג'ורג'יה, ארצות הברית
 עמדה:  פאוור פורוורד, סנטר
 גובה:  2.08 מטרים
 מספר:  34
 מכללה:  אוניברסיטת דיוק
 דראפט:  בחירה שביעית, 2018 שיקגו בולס
 קבוצות כשחקן
 2018–2021   2021–:  שיקגו בולס   אורלנדו מג'יק
ונדל קרטר (באנגלית: Wendell Carter; נולד ב-16 באפריל 1999) הוא כדורסלן אמריקאי, המשחק בקבוצת אורלנדו מג'יק מליגת ה-NBA. גובהו 2.06 מטרים והוא משחק בעמדות הפאוור פורוורד והסנטר.
נעורים וקריירת מכללות

קרטר נולד וגדל באטלנטה שבג'ורג'יה. בגיל 16 עבר ללמוד ב'אקדמיה פייס' שבג'ורג'יה, ובשנתו האחרונה בתיכון נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.
בשנת 2017 החל ללמוד באוניברסיטת דיוק, ולשחק בקבוצת הכדורסל שלה. בסיום העונה נבחר לחמישייה השנייה של העונה במחוז. כחלק מרביעיית פרשמנים בולטת, לצד מרווין באגלי, גארי טרנט וטרבון דובאל, היה קרטר חלק מהקבוצה שהגיעה עד לשלב רבע הגמר ("Elite Eight") של טורניר אליפות המכללות. לאחר הדחתה של דיוק הודיע קרטר על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.
קריירה מקצועית > שיקגו בולס

בדראפט ה-NBA 2018 נבחר קרטר על ידי שיקגו בולס בבחירה השביעית. בשתי עונותיו הראשונות בשיקגו שותף ב-87 משחקים בסך הכול (מתוך 147 של הקבוצה), בשל פציעות באגודל ובקרסול.
קריירה מקצועית > אורלנדו מג'יק

במרץ 2021 הועבר יחד עם אוטו פורטר בטרייד לאורלנדו מג'יק, תמורת ניקולה ווצ'ביץ' ואל-פארוק אמינו.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | דיוק | 37 | 37 | 26.8 | 0.561 | 0.413 | 0.738 | 9.1 | 2.0 | 0.8 | 2.1 | 13.5 |
| קריירה | קריירה | 37 | 37 | 26.8 | 0.561 | 0.413 | 0.738 | 9.1 | 2.0 | 0.8 | 2.1 | 13.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | שיקגו | 44 | 44 | 25.2 | 0.485 | 0.188 | 0.795 | 7.0 | 1.8 | 0.6 | 1.3 | 10.3 |
| 2019/2020 | שיקגו | 43 | 43 | 29.2 | 0.534 | 0.207 | 0.737 | 9.4 | 1.2 | 0.8 | 0.8 | 11.3 |
| 2020/2021 | שיקגו | 32 | 25 | 24.8 | 0.512 | 0.364 | 0.739 | 7.8 | 2.2 | 0.6 | 0.8 | 10.9 |
| 2020/2021 | אורלנדו | 22 | 19 | 26.5 | 0.493 | 0.241 | 0.721 | 8.8 | 1.6 | 0.8 | 0.8 | 11.7 |
| 2021/2022 | אורלנדו | 62 | 61 | 29.9 | 0.525 | 0.327 | 0.691 | 10.5 | 2.8 | 0.6 | 0.7 | 15.0 |
| 2022/2023 | אורלנדו | 57 | 54 | 29.6 | 0.525 | 0.356 | 0.738 | 8.7 | 2.3 | 0.5 | 0.6 | 15.2 |
| קריירה |  | 260 | 246 | 28.0 | 0.516 | 0.321 | 0.733 | 8.8 | 2.1 | 0.6 | 0.8 | 12.9 |
הערות שוליים

↑  דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018
וולוו GTZ / GTZ 3000

| --- | --- |

Volvo GTZ
 מאפיינים כלליים
 נקרא גם:  Volvo 2000 GTZ (דגם "וולוו GTZ")
 יצרן:  וולוו
 שנות ייצור:  1969 (דגם "וולוו GTZ")  1970 (דגם וולוו GTZ 3000")
 יחידות שיוצרו:  1 (דגם "וולוו GTZ")  1 (דגם וולוו GTZ 3000")
 הרכבה:  שוודיה שוודיה
 מפרט טכני
 מנוע:  4 צילינדרים 1,986 סמ"ק (דגם "וולוו GTZ")  6 צילינדרים 2,789 סמ"ק המפיק 190 כ"ס ב-5,500 סל"ד, יחס דחיסה 9.3:1 (דגם וולוו GTZ 3000")
 מהירות מרבית:  200 קמ"ש (דגם וולוו GTZ 3000")
 מעצב:  Zagato  (אנ')
דגם וולוו GTZ 3000
וולוו GTZ (בשוודית: Volvo GTZ, קרוי גם: Volvo 2000 GTZ) היא מכונית קונספט, בתצורה של מכונית קופה, מתוצרת יצרנית הרכב השוודית וולוו אשר הוצגה בשנת 1969
וולוו GTZ 3000 (בשוודית: Volvo GTZ 3000) היא מכונית קונספט בתצורה של מכונית קופה מתוצרת יצרנית הרכב השוודית וולוו אשר הוצגה בשנת 1970
ממאפייני דגמי "וולוו GTZ / GTZ 3000"

דגם "וולוו GTZ" הוצג לראשונה בתערוכת הרכב של טורינו בשנת 1969. ה-"וולוו GTZ" מבוסס על התשתית מסדרת וולוו 140 ("Volvo 140 Series" (אנ')), תוך שימוש בגרסה מפותחת של מנוע ה-2.0 ליטר עם שני קרבורטורים סולקס כפולים
דגם "GTZ 3000" הוצג לראשונה בתערוכת המכוניות הבינלאומית בז'נבה ("Geneva Motor Show" (אנ')) בשנת 1970, התבסס על דגם וולוו 164
2 דלתות - קופה.
4 נוסעים (2+2).
בדגם "וולוו GTZ" הורכב מנוע 4 צילינדרים, בטור, 1,986 סמ"ק, מתוצרת "וולוו" מסוג "B20"
בדגם "GTZ 3000" הורכב מנוע 6 צילינדרים בטור, 2,979 סמ"ק, מתוצרת "וולוו" מסוג "B30" (אנ')
מנועי בנזין
סוג הנעה: הנעה אחורית 4x2
דגמי "וולוו GTZ / GTZ 3000" עוצבו על ידי מותג עיצוב המכוניות האיטלקית "Zagato" (אנ') שממוקמת במילנו
ראו גם

וולוו
וולוו PV650
וולוו ECC
וולוו פיליפ
וולוו ונוס בילו
הערות שוליים

↑  זגאטו הולך צפונה web.archive.org/web/20190628032913
↑  "וולוו GTZ / GTZ 3000" ranwhenparked.net/2014/02/19/a-look-at-the-zagato-designed-volvo-gtz-and-gtz-3000
↑  וולוו GTZ 2000 zagato-cars.com/contents
↑  גוף על ידי "Zagato", יסודות בשוודיה classicdriver.com/en/article/cars/body-zagato-underpinnings-sweden
וילבור סקוביל

| --- | --- |
סקוביל ב-1910
סקוביל ב-1910
 לידה:  22 בינואר 1865 ברידג'פורט, קונטיקט, ארצות הברית 
 פטירה:  10 במרץ 1942 (בגיל 77) גיינסוויל, ארצות הברית 
 שם לידה:  Wilbur Lincoln Scoville 
 ענף מדעי:  רוקחות
 מקום מגורים:  ארצות הברית ארצות הברית
 פרסים והוקרה:  Remington Medal 
 תרומות עיקריות
 סולם סקוביל
 
וילבור לינקולן סקוביל (באנגלית: Wilbur Lincoln Scoville; ‏ 22 בינואר 1865 - 10 במרץ 1942) היה רוקח וכימאי אמריקאי שהתפרסם בזכות סולם סקוביל לחריפות אותו המציא בשנת 1912.
וילבור ערך ניסויים על עצמו בפלפלים חריפים.
סקוביל היה גם רוקח, מדען מחקר ומחבר ראוי לציון. ספרו "אמנות ההרכבה" ראה אור בשנת 1895 ושימש במשך כמעט 70 שנה כתייחסות סופית לפרמקולוגיה. הוא גם חיבר יצירה פחות מוכרת בשם תמציות ובושמים. כמה מעבודות אחרות שלו בתחום שלו זיכו אותו בפרסים של איגוד התרופות האמריקאי.
ב-22 בינואר 2016 ציינה גוגל את יום הולדתו של סקוביל באמצעות שרבוט גוגל.
הערות שוליים

↑  Who is Wilbur Scoville?, http://scovilleheatscale.com
↑  הסבר על ה"דודל" (שרבוט גוגל) שפרסמה גוגל לציון יום הולדתו ה-151 של וילבור סקוביל, באתר מנוע החיפוש "גוגל" (באנגלית)
| --- | --- |
בקרת זהויות :  ISNI: 0000 0000 8203 0772  LCCN: n95803239  SNAC: w62p2p8z  VIAF: 16483293   WorldCat (עם VIAF): 16483293 
ערך זה הוא קצרמרבנושא כימיה ובנושא ארצות הברית. אתם מוזמנים לתרום לוויקיפדיה ו.
וולפגנג גנטנר

| --- | --- |
אין תמונה חופשית
 לידה:  23 ביולי 1906 פרנקפורט, הקיסרות הגרמנית 
 פטירה:  4 בספטמבר 1980 (בגיל 74) היידלברג, גרמניה המערבית 
 ענף מדעי:  פיזיקה 
 מקום לימודים:  סורבון  אוניברסיטת גתה בפרנקפורט 
 מנחה לדוקטורט:  פרידריך דסאואר 
 מוסדות:  אוניברסיטת פרייבורג  אוניברסיטת היידלברג 
 תלמידי דוקטורט:  טיל קירשטן 
 פרסים והוקרה:  פרס ארנסט הלמוט ויטס (1974)  מדליית קוטניוס (1977)  פרס אוטו האן של עיריית פרנקפורט (1979)  אות מסדר ההצטיינות במדעים ואמנויות של גרמניה  עיטור  מסדר הכבוד של הרפובליקה הפדרלית של גרמניה בדרגת מפקד בכיר 
 
וולפגנג גנטנר (בגרמנית Wolfgang Gentner; 23 ביולי 1906 –  4 בספטמבר 1980) היה מדען גרמני שפעל בין השנים 1936–1945, תחת המשטר הנאצי. הוא השתתף בבניית הציקלוטרון שבו נעשה שימוש בפרויקט הגרעין של גרמניה הנאצית. לאחר המלחמה היה גנטנר פרופסור באוניברסיטת פרייברג, מנהל המחלקה שעסקה בציקלוטרונים ב-CERN, הארגון האירופי למחקר גרעיני, מנהל מכון מקס פלאנק לפיזיקה גרעינית בהיידלברג, מנהל המחלקה הפיזיקו-כימית הטכנית באגודת מקס פלאנק ונשיא הוועדה למדיניות מדעית ב-CERN. גנטנר היה עמית כבוד במכון ויצמן וחבר בחבר הנאמנים (Board of Governors) במכון.
פעילותו בשירות הנאצים

בין השנים 1936–1945 פעל וולפגנג גנטנר, תחת המשטר הנאצי, במכון לפיזיקה שישב במכון הקיסר וילהלם למחקר רפואי בהיידלברג. גנטנר היה חבר ב"כוח הטייסים הנאצים" (Nationalsozialistisches Fliegerkorps; NSFK), ארגון צבאי למחצה שפעל מ-1937 בשיתוף פעולה עם האס אה. ארגון זה היה הבסיס לחיל האוויר הנאצי (הלופטוואפה) וכל חבריו היו חברי המפלגה הנאצית. גישתו והתנהגותו הפוליטית של גנטנר בנוגע למדינה הנאצית תוארה על ידי האס אס כ"נכונה", אם כי נעדרת "פעילות" ו"נכונות לשרת". אופיו הוכר כמתאים והתנהגותו הפוליטית - כהתנהגות "ללא דופי".
כאשר פרצה מלחמת העולם השנייה שהה גנטנר באוניברסיטת ברקלי בקליפורניה. שם גם שמע על תגליתו של אוטו האן וראה בה עידוד רב. בהיותו בברקלי שמע את הרצאתו של נילס בוהר, שהעריך את תגליתו של האן כמהפכנית ביותר. הוא הבחין באווירת הדחיפות ששררה בין עמיתיו המדענים בארצות הברית, ששאפו להתקדם במחקר הפיזיקה הגרעינית. את הרוח החיה בדרבון המדעי ראה בפרופסור רוברט אופנהיימר, שכעבור זמן התגייס למאמץ המלחמתי של ארצות הברית ופיתח את הפצצה הגרעינית.
ברגשות מעורבים חזר גנטנר לגרמניה בסוף 1939. אחרי כיבוש צרפת בידי הנאצים הוא נשלח לפריס כדי לנהל את מכון המחקר המדעי 'ז'וליו-קירי', של זוג מדעני הגרעין הצרפתיים. לדבריו השיג הבנה טובה עם זוג המדענים הצרפתיים והתחייב בפניהם לא לעשות בתגליות המחקר, אם יהיו כאלה, שימוש צבאי.
ממחצית 1939 ואילך השתתף גנטנר בבניית הציקלוטרון שבו נעשה שימוש בפרויקט פיתוח הפצצה הגרעינית עבור גרמניה הנאצית. לאחר כיבוש צרפת באביב 1940 הגיע גנטנר לפריס ובאביב 1941 השתמש במעבדות שנתפסו שם במסגרת פרויקט הגרעין הנאצי.
במלחמת העולם השנייה השתתף בפרויקט הנאצי לפיתוח אנרגיה גרעינית, פרויקט שנקרא גם "מועדון האורניום" (Uranium Club). בין מממני הפרויקט היה מפעל אי. גה. פארבן, שייצר את גאז הציקלון בה, בו נעשה שימוש לרצח המוני באושוויץ. מאידך, לטענת החוקר לורנס ויטנר, היה גנטנר אנטי-נאצי שסיכן את חייו לשם עיכוב פרויקט הגרעין הנאצי, וזאת על ידי מניעת העברתו של הציקלוטרון מפריס לגרמניה.
לאחר המלחמה

לאחר המלחמה היה גנטנר פרופסור באוניברסיטת פרייבורג. בשנת 1956 הוא מונה כמנהל המחלקה שעסקה בציקלוטרונים ב-CERN, הארגון האירופי למחקר גרעיני. זאת כיוון שחלקים גדולים מגרמניה היו הרוסים לאחר שנות המלחמה, והאמריקנים נדרשו לכל כוח האדם המיומן מקרב הגרמנים שאותם יוכלו לגייס כדי להקים את גרמניה המערבית כמחסום נגד הקומוניזם. כבעלי ניסיון מנהלי רב גויסו נאצים לשעבר לתפקידי ממשל, שיפוט ומינהל בגרמניה המערבית. בשנת 1958 מונה גנטנר כמנהל מכון מקס פלאנק לפיזיקה גרעינית בהיידלברג. בין השנים 1967-1970 הוא היה מנהל המחלקה הפיזיקו-כימית הטכנית באגודת מקס פלאנק. חלקו במדיניות הנאצית של המדע בתקופה הנאצית לא הפריע למינויו לתפקיד נשיא הוועדה למדיניות מדעית ב-CERN בין השנים 1969-1971 ולתפקיד נשיא המועצה של CERN.
קשריו של גנטנר עם מכון ויצמן

בראשית שנות החמישים נפגש גנטנר עם מדען האנרגיה האטומית, הישראלי עמוס דה שליט.
דה שליט היה סבור ששילוחו של גנטנר לצרפת בימי מלחמת העולם השנייה כדי לנהל את מכון המחקר הגרעיני נועד לקדם את הגרמנים לקראת ייצור הפצצה. יחד עם זאת דה שליט היה סבור שגנטנר לא התלהב מהרעיון לקדם את המחקר בכיוון אליו חתרו הנאצים.
בשנת 1959 ביקר גנטנר בישראל כאורחו של מכון ויצמן. הוא היה המפקח על 19 פרויקטים של מחקר גרעיני וביולוגי בישראל, פרויקטים שלטענת ממשלת מזרח גרמניה היו קשורים בלוחמה אטומית וביולוגית – טענה שהוכחשה על ידי מקור ישראלי רשמי.
 דה שליט עמד על כך שבשיתוף הפעולה בין מדענים ישראליים וגרמנים יהיו רק מדענים גרמנים עם עבר אנטי-נאצי או מהדור הצעיר. בשנת 1965 היה גנטנר עמית כבוד במכון ויצמן. בשנת 1975 היה גנטנר חבר בחבר הנאמנים (Board of Governors) במכון ויצמן. גנטנר נפטר ב-1980 ובשנת 1982 נקראה על שמו משרת פרופסור לפיזיקה גרעינית (Gentner Chair of Nuclear Physics).
הערות שוליים

↑  Walker, Mark, German National Socialism and the quest for Nuclear Power, 1939-1945, Cambridge U. P., p. 197.
↑  נפתלי לאו-לביא, עם כלביא, עמוד 220.
↑  Cassidy, David D., Beyond Uncertainty: Heisenberg, Quantum Physics and the Bomb, Bellevue Literary Press, N. Y., 2009, p. 307.
.
↑  Wittner, Lawrence S., The struggle against the bomb, Stanford U. P., 1993, p.15
.
↑  נשיא הטכניון פרופ' דניאל זייפמן בישיבה משותפת של ועדת החינוך, התרבות והספורט עם ועדת המדע והטכנולוגיה, במפגש עם חברי ועדת המדע והחינוך של הבונדסטאג הגרמני, 17.12.07 .
↑  נפתלי לאו-לביא, עם כלביא, עמוד 220.
↑  Information (journal), issued by the Association of Jewish Refugees in Great Britain, January 1966.
| --- | --- |
בקרת זהויות :  NLI: 987007460656905171  PLWABN: 9812802005205606  CiNii: DA0677654X  GND: 118538470  ISNI: 0000 0001 1030 628X  LCCN: n85803878  MGP: 239808  NTA: 129681334  RERO: 02-A003287897  SUDOC: 073346691  VcBA: 495/122093  VIAF: 88607172   WorldCat (עם VIAF): 88607172
הצבא המלכותי הדני

| --- | --- |

 
 זרועות
  הצבא המלכותי הדני
  הצי המלכותי הדני
  חיל האוויר המלכותי הדני
  משמר המולדת הדני
 עיטורים ומבנה פיקודי
 עיטורי כוחות ההגנה של דנמרק
 דרגות כוחות ההגנה של דנמרק
 היסטוריה צבאית
 היסטוריה צבאית של דנמרק
 היסטוריה של דנמרק
הצבא המלכותי הדני (בדנית: Hæren) הוא זרוע היבשה של כוחות ההגנה של דנמרק, יחד עם משמר המולדת הדני. החל מאמצע העשור הראשון של המאה ה-21, עובר הצבא המלכותי הדני שינוי יסודי במבנה שלו, בציודו ובשיטות ההדרכה שלו ונוטש את תפקידו המסורתי של הגנה מפני פלישה חיצונית ובמקום זאת הוא מתמקד בפעילות מחוץ לסביבה המידית שלו, בין השאר על ידי הפחתת מספר מגויסי החובה ואנשי המילואים והגדלת מרכיב משרתי הקבע ושינוי היחס מ-60% תומכי לחימה ו-40% לוחמים ל-40% תומכי לחימה ו-60% לוחמים. כאשר הצבא פועל במלוא כוחו, הוא מסוגל להפעיל 1500 איש באופן קבוע בשלוש יבשות, או 5000 איש לתקופת זמן קצרה, במבצעים ברחבי תבל ללא נקיטת צעדים מיוחדים כמו אישור מיוחד של הפרלמנט או הכרזת מלחמה.
היסטוריה

ייעודו המקורי של הצבא המלכותי הדני היה מניעת עימותים ומלחמות ושמירה על הריבונות והאינטרסים של דנמרק. עם חלוף הזמן, נוספו למטרות אלה משימות שמירת השלום בעולם ועל זכויות האדם.
בראשית דרכו היה הפיקוד על הצבא מסור בידיו של מלך דנמרק שהשתתף באופן אישי בקרבות. יחד עם זאת, ב-1815, כתוצאה מתהליך הדרגתי ומתמשך, הוקמו ארבעה פיקודים מרחביים כשהמלך היה המפקד העליון. הפיקודים המרחביים היו:
זילנד והאיים הסמוכים.
האיים פין ולנגלנד (Langeland).
חצי האי יוטלנד.
הדוכסויות של שלזוויג והולשטיין.
באותה עת עלה הצורך לשמור על יכולותיו של הצבא בעתות שלום והוקם פיקוד המבצעים של הצבא (בדנית: Hærens Operative Kommando).
מבחינה היסטורית היה הצבא המלכותי הדני חלק ממערך ההגנה על דנמרק ומעורב במלחמות, התנגשויות וקרבות כדי להגן על האינטרסים של הממלכה. המלחמות הטריטוריאליות הבולטות התנהלו כנגד שוודיה, רוסיה ופרוסיה וכן המלחמות הנפוליאוניות בהן עמדה דנמרק לצדה של צרפת ועד למלחמת העולם השנייה, שבה, בניגוד למלחמות הקודמות, הורתה הממשלה באופן מידי על כניעת הצבא לגרמניה. בעשורים האחרונים, הפך הצבא המלכותי הדני להיות הגיבוי למשלחות דניות מעבר לים, כמו בקוסובו, עיראק ואפגניסטן.
משימות נוכחיות

הצבא הדני המלכותי השתתף במספר משימות שמירת שלום של האו"ם ושל נאט"ו מאז היה מעורב במלחמות יוגוסלביה על פי מנדט של האו"ם בשנת 1994. כמו כן השתתף הצבא המלכותי הדני במלחמת קוסובו ועד היום ממשיך לבצע משימות שמירת שלום בקוסובו כחלק ממשלחת המנהל הזמני של האו"ם בקוסובו (UNMIK), ביחד עם משמר המולדת הדני. בנוסף, היה מעורב הצבא הדני המלכותי במלחמת עיראק בין השנים 2003-2007, כשכוח משמעותי של הצבא היה אחראי על השכנת ושמירת השלום במחוז בצרה, יחד עם כוחות הצבא הבריטי.
החייל הדני הראשון שנהרג בעיראק ב-17 באוגוסט 2003, היה הראשון מבין כוחות הקואליציה שלא מצבאות ארצות הברית או בריטניה. משנת 2001 ועד שנת 2014 הצבא הדני המלכותי היה מעורב גם במלחמת אפגניסטן.
יחידות הצבא

מבנה הצבא הדני כולל בתוכו שתי בריגדות:
הבריגדה הראשונה, בריגדה שמוצבת בהולסטברו והיא חלק מכוח התגובה של נאט"ו (אנ').
הבריגדה השנייה, בריגדה שמוצבת בסליילסה.
יחידות הצבא > פירוט על יחידות הצבא השונות > פרשים

רגימנט הפרשים היוטלנדי (Jydske Dragonregiment)
גדוד השריון הראשון
גדוד חיל הרגלים המשוריין השני
גדוד האימון הבסיסי החמישי
רגימנט משמר ההוסרים (Gardehusarregimentet)
גדוד חיל הרגלים המשוריין הראשון
גדוד חיל הרגלים המשוריין השני
גדוד הסיור השלישי
גדוד האימון הבסיסי החמישי
הסקודרון הרכוב (משמר מלכותי)
יחידות הצבא > פירוט על יחידות הצבא השונות > חיל רגלים

המשמר המלכותי (Den Kongelige Livgarde)
גדוד חיל הרגלים המשוריין הראשון
גדוד חיל הרגלים המשוריין השני
גדוד האימונים הבסיסי השלישי
המשמר המלכותי
יחידות הצבא > פירוט על יחידות הצבא השונות > יחידות תומכות לחימה

רגימנט התותחנים הדני (Danske Artilleriregiment)
גדוד התותחנים הראשון
גדוד המודיעין, בקרה, איכון וסיור (כולל יחידת הדרכה)
רגימנט ההנדסה (Ingeniørregimentet)
גדוד ההנדסה המשוריין הראשון
גדוד סילוק פצצות השני (כולל יחידת הדרכה)
גדוד הבינוי השלישי
רגימנט הקשר (Telegrafregimentet)
גדוד תקשוב הראשון (כולל יחידת הדרכה)
גדוד המפקדה השני
יחידת לוחמה אלקטרונית
רגימנט הלוגיסטיקה (Trænregimentet)
גדוד הלוגיסטיקה הראשון (כולל יחידת הדרכה)
גדוד האספקה השני
גדוד התחזוקה השלישי
גדוד הרפואה הרביעי
גדוד המשטרה הצבאית החמישי
חייל דני בתרגיל נאט"ו בגרמניהמרכז הלוגיסטיקה הבינלאומי
גדוד התמיכה הלאומי הראשון
גדוד התמיכה הלאומי השני
יחידות הצבא > פירוט על יחידות הצבא השונות > כוחות מיוחדים

אמצעי לחימה בלתי קונבנציונליים
יחידת סיור מיוחדת
יחידת פעולה ישירה
יחידה ללוחמה בטרור
ציוד > כלי רכב משוריינים

| תמונה | שם | ארץ ייצור | יעוד | כמות בשירות |
| --- | --- | --- | --- | --- |
|  | לאופרד 2 | גרמניה   גרמניה | טנק מערכה | 57 |
|  | Bergepanzer 2    (על בסיס תובה של לאופרד 2) | גרמניה   גרמניה | טנק חילוץ | 10 |
|  | לאופרד 1 ביבר | גרמניה   גרמניה | טנק גישור | 10 |
|  | Hydrema 910 | דנמרק   דנמרק | רכב לפינוי מוקשים | 16 |
|  | CV9035 MkIII | שוודיה   שוודיה | נגמ"ש לחימה | 45 |
|  | MRAP Cougar 6x6 ISS | דנמרק   דנמרק | נגמ"ש לחימה | 20 |
|  | M-113 | ארצות הברית   ארצות הברית | נגמ"ש, רכב פיקוד   רכב חילוץ   נושא טיל טאו   רכב פינוי   רכב הנדסה קרבית   רכב סיוע אווירי   רכב כיבוי אש | 416 |
|  | Mowag Piranha III 8x8 | שווייץ   שווייץ | נגמ"ש, רכב פינוי   רכב קשר   רכב סיוע אווירי   רכב פיקוד   רכב סיור | 90 |
|  | Patria XA-185 | פינלנד   פינלנד | רכב פינוי | 11 |
|  | Mowag Eagle 4x4 | שווייץ   שווייץ | רכב סיור | 91 |
|  | Mowag Duro IIIP 6x6 | שווייץ   שווייץ | רכב פינוי | 29 |
|  | HMMWV | ארצות הברית   ארצות הברית | רכב תקיפה   נושא טיל טאו   רכב כללי | 22 |
|  | Supacat HMT 400 | בריטניה   בריטניה | רכב סיור |  |
ציוד > כלי טיס

| תמונה | שם | ארץ ייצור | יעוד | כמות בשירות |
| --- | --- | --- | --- | --- |
|  | Fennec AS550 | צרפת   צרפת | מסוק | 8 (4 באחסנה) |
|  | EH-101 Merlin Joint Supporter | איטליה   איטליה | מסוק תובלה בינוני | 14 |
|  | Raven B | ארצות הברית   ארצות הברית | כלי טיס בלתי מאויש |  |
ציוד > ארטילריה

| תמונה | שם | ארץ ייצור | יעוד | כמות בשירות |
| --- | --- | --- | --- | --- |
|  | M-109 | ארצות הברית   ארצות הברית | תותח מתנייע הוביצר | 12 |
|  | קשת | ישראל   ישראל | מרגמה מתנייעת, מורכבת על נגמ"ש מסוג Mowag Piranha V (אנ') | 15 |
ראו גם

כוחות ההגנה של דנמרק
הערות שוליים

1 2 3 4 5 6 7 8 9 10  מידע על כלי הנשק של הצבא הדני מתוך אתר הבית
↑  מידע על הנגמ"ש מתוך אתר הבית של הצבא
1 2  "World Air Forces 2013". Flightglobal Insight. 2013.
↑  Værnsfælles Forsvarskommando (14 במרץ 2017). "New Equipment For the Army". forsvaret.dk/ (בדנית). Danish Defence. ארכיון מ-2017-03-15. נבדק ב-14 במרץ 2017. {{cite web}}:  (עזרה)
| --- | --- |
בקרת זהויות :  VIAF: 158875057   WorldCat (עם VIAF): 158875057 
חילי הצבא הדני המלכותי חוזרים ממלחמת שלזוויג הראשונה - 1849
חיילי הצבא המלכותי הדני באפגניסטן
המשמר המלכותי
יום פתוח של הצבא הדני המלכותי
שומר בטירת רוזנבורג, קופנהגן
ואדים גלוזמן

| --- | --- |

 לידה:  1973 (בן 51 בערך) ז'יטומיר, ברה"מ 
 מוקד פעילות:  ישראל 
 מקום לימודים:  בית הספר ג'וליארד 
 עיסוק:  כנר
 כלי נגינה:  כינור 
 vadimgluzman.com
 
ואדים גלוזמן (באוקראינית: Вадим Михайлович Глузман; נולד ב-1973) הוא כנר ישראלי יליד אוקראינה.
לימודים

גלוזמן נולד בברית המועצות והחל ללמוד לנגן בכינור כשהיה בן 7. לפני עלייתו לישראל למד עם רומן סנה בלטביה ועם זכר ברון ברוסיה. בארצות הברית למד בהדרכת ארקדי פומין, מאסאקו קוואסקי ודורותי דיליי בבית הספר ג'וליארד. בשלב מוקדם בקריירה נהנה מעידודו של אייזק שטרן. בשנת 1994 זכה בפרס הקריירה מטעם הקרן ע"ש הנריק שרינג.
גלוזמן הוא בוגר מרכז המוזיקה של 'קשת אילון' ומשנת 1999 נמנה עם סגל המורים במרכז. הוא אמן הבית בקונסבטוריון פיבודי, שם הוא מלמד קבוצה נבחרת של כנרים צעירים.
הוא מנגן בכינור סטרדיוואריוס 'אקס לאופולד אוייר' משנת 1690, שהעניקה לו אגודת סטרדיוורי שיקגו בהשאלה ארוכת טווח.
קריירה

גלוזמן מוכר ברחבי העולם כאחד הסולנים המובילים בימינו. הוא מופיע עם מיטב התזמורות בעולם, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, הקאמרטה הישראלית ירושלים, הפילהרמונית של ברלין, התזמורת הסימפונית של בוסטון, התזמורת הסימפונית של שיקגו, תזמורת פריז, תזמורת שווייץ המערבית, תזמורת הגוונדהאוס, תזמורת הקונצרטחבאו המלכותית ותזמורת קליבלנד. הופיע תחת המנצחים טוגאן סוחייב, האנו לינטו, מיכאיל יורובסקי, דניאל רייסקין וריקרדו שאיי. הוא משתתף בפסטיבלי המוזיקה של רוויניה, טנגלווד, גרנט פארק וקולמר ובפסטיבל המוזיקה הקאמרית פרומוזיקה בקולומבוס, אוהיו, כמנהל שותף וכאמן ראשי.
גלוזמן ביצע יצירות בכורה רבות, בין היתר של המלחינים סופיה גוביידולינה, מוריץ אגרט, גיה קנצ'לי, אלנה פירסובה, פטריס ואסקס, מייקל דוהרטי ולרה אוירבך.
הוא משתתף במופעי הבלט של המבורג וברסיטלים עם הפסנתרן יבגני סינאיסקי. הרפרטואר שלו כולל מוזיקה חדישה, הקלטותיו זכו בפרסי דיאפזון ד'אורפרס שוק דה מוזיקה של הירחון קלאסיקה, וכמו כן את הקלטותיו בחרו עורכי הירחונים 'גרמופון' ו'סטארד', מגזין המוזיקה של ה-BBC ותחנת הרדיו 'קלאסיק FM'.
וולפגנג בלטראקי

| --- | --- |
אין תמונה חופשית
 לידה:  4 בפברואר 1951 (בן 73) הקסטר, הרפובליקה הפדרלית של גרמניה 
 שם לידה:  Wolfgang Fischer 
 מדינה:  גרמניה 
 מקום מגורים:  Herdern 
 תקופת הפעילות:  מ-1965 
 בן או בת זוג:  Helene Beltracchi 
 www.beltracchi-art.com
 
וולפגנג בלטראקי (בגרמנית: Wolfgang Beltracchi, נולד בשם וולפגנג פישר ב-4 בפברואר 1951) הוא זייפן אמנות ואמן גרמני שהודה בזיופם של מאות ציורים במעשה הונאה בינלאומי בהיקף של מיליוני אירו. בלטראקי, אשתו ומרק פיידר (Feider), המוח מאחורי ההונאה מכרו ציורים מזויפים והציגו אותם כעבודות מקוריות של אמנים בעלי שם, בכללם מקס ארנסט, היינריך קמפנדונק (אנ'), פרנאן לז'ה וקייס ואן דונגן. בלטראקי נמצא אשם בזיופם של 14 ציורים בערך כולל של 45 מיליון דולר, אולם טוען כי זייף כחמישים אמנים.
ב-2011, בתום משפט שארך כארבעים יום, בלטראקי נמצא אשם ונידון לשש שנות מאסר בכלא גרמני. אשתו הלן נידונה לארבע שנות מאסר וחויבה לשלם ביחד איתו פיצויים בסך מיליונים. בלטראקי יצא לחופשי ב-9 בינואר 2015, לאחר שריצה מעל שלוש שנים מתקופת מאסרו.
ביוגרפיה

וולפגנג פישר נולד בהוקסטר (Höxter) וגדל בגיילנקירכן, גרמניה. אביו היה צייר ציורי קיר ורפא.
לדברי בלטראקי, בהיותו בן ארבע עשרה העתיק ציורים של פבלו פיקאסו. כשהיה בן שבע עשרה סולק מבית הספר והלך ללמוד בבית ספר לאמנות באאכן. הוא מספר שבצעירותו השתמש בLSD ובאופיום והחל לזייף "מעט" יצירות אמנות. הוא טייל באירופה והתגורר באמסטרדם, מרוקו, מיורקה, ספרד וצרפת.
במהלך תקופה קצרה בשנות השמונים, בלטראקי ניהל גלריה לאמנות ביחד עם שותף. השניים הסתכסכו ושותפו האשים אותו בפריצה ובגניבת ציורים מביתו, האשמות אותן בלטראקי דחה בתוקף.
בלטראקי עיצב את העטיפה ל-The Fall of a Rebel Angel, האלבום השישי של הפרויקט המוזיקלי הגרמני אניגמה.
חיים אישיים

פישר פגש את הלן בלטראקי ב-1992, השניים נישאו ב-1993 ובעקבות כך אימץ את שם משפחתה.